Балени Сарби
Балени Сарби (Бален Срб ) је насеље у општини Балени, округ Дамбовица у Румунији. Према попису из 2011. године у насељу је било 4.707 становника. Налази се на надморској висини од 202 м.

Историја 
У средњем (15) веку се ту налазило насеље "Руши". 

У 19. веку постоје села "Балени Срби" и "Балени Романи", а северо-западно поред је Раковица.

Место је насељено словенским становништвом (Срби и "Бугари" - Шопи) око 1830. године. Православна црква и школа су подигнути 1859. године. 

Према једним подацима из 1838. године имало је 128, а по другим 88 словенских породица. Године 1930. у месту је живело 2.299 Словена, који су се бавили повртарством. Стојан Романски је 1908. године забележио да у месту има 320 кућа са 395 словенских породица. Исељеника има у Трговишту, око 200 кућа почетком 20. века, а у суседном селу Комишан око 20 породица. У Балену је 1968. године живело око 1.000 словенских породица. Мештани себе називају Србима (Срб’) и говоре белослатинским говором који припада шопским говорима. 

Међутим млађи историчари попут Елене-Камелије Забаве из Крајове, те Србе, преводи без доказа у Бугаре. Број становника који се изјашњавају као етнички Срби је растао у последњих тридесет година. Од 91 душе 1992. године, број им се повећано на 427 - 2012. године. Све се то догађа насупрот великој бугарској пропаганди.

Године 1925. настало је јединствено насеље Балени, од два суседна села (сада насеља), Румунски и Српски Балени, са седиштем власти у Румунском делу.

Становништво 
Према попису становништва из 2002. године у насељу је живело 4.626 становника. Већина становника се изјаснила Румунима којих је било 90,9%, затим следе  Бугари са 8,8% и Роми са 0,2% становништва. У општини Балени је 2011. године било 427 Срба који углавном живе у месту Балени Сарби.

На попису становништва из 1992. године општина је имала 4.346 становника, а већину су чинили Румуни.

Види још 
 Срби у Румунији
 Општина Балени
 Дамбовица

Референце

Спољашње везе 
 Comuna Băleni 

Општина Балени (Дамбовица)
Насељена места у Румунији
Насеља са српском мањином у Румунији
Википројект географија/Насеља у Румунији